এডিবির নতুন প্রেসিডেন্ট মাসাতসুগু আসাকাওয়ার দায়িত্ব গ্রহণ
এশীয় উন্নয়ন ব্যাংকের (এডিবি) নতুন প্রেসিডেন্ট মাসাতসুগু আসাকাওয়া দায়িত্ব গ্রহণ করেছেন। ১৯৬৬ সালে প্রতিষ্ঠিত আর্থিক প্রতিষ্ঠানটির তিনি ১০তম সভাপতি।







এডিবির এক সংবাদ বিজ্ঞপ্তিতে রোববার জানানো হয়, আসাকাওয়া তাকেহিকো নাকাওয়ের স্থলাভিষিক্ত হলেন। তাকেহিকো ২০২০ সালের ১৬ জানুয়ারি পদত্যাগ করেন। আসাকাওয়া ২০২১ সালের নভেম্বর মাস পর্যন্ত দায়িত্ব পালন করবেন। আসাকাওয়া বলেন, ‘আমি এডিবির প্রেসিডেন্টের দায়িত্ব গ্রহণ ও আমাদের ৬৮ সদস্যের আন্তরিক সহযোগিতা পেয়ে সম্মানিত বোধ করছি।’ ৬১ বছর বয়সী আসাকাওয়া আন্তর্জাতিক বিষয়ক উপ-অর্থমন্ত্রীসহ জাপানের অর্থ মন্ত্রণালয়ে একাধিক জ্যেষ্ঠ পদে অধিষ্ঠিত ছিলেন। প্রায় চার দশকের কাছাকাছি ক্যারিয়ারে উন্নয়ন নীতি, বৈদেশিক মুদ্রা বাজার ও আন্তর্জাতিক কর নীতির ক্ষেত্রে পেশাগত অভিজ্ঞতা রয়েছে তার।

এশীয় উন্নয়ন ব্যাংকের (এডিবি) নতুন প্রেসিডেন্ট মাসাতসুগু আসাকাওয়া দায়িত্ব গ্রহণ করেছেন। ১৯৬৬ সালে প্রতিষ্ঠিত আর্থিক প্রতিষ্ঠানটির তিনি ১০তম সভাপতি।